محمود عباس کا امریکہ، اسرائیل اور امارات کے تعاون سے منعقدہ جلسہ میں شرکت سے انکار

فلسطینی صدر محمود عباس نے رام اللہ میں امریکی وزير خارجہ مائیک پمپئو کے ساتھ ملاقات کرنے سے انکار کردیا ہے۔

خبر کا کوڈ: ۴۴۳۵۶۱

تاریخ: ۲۶ آبان ۲۰۲۰ - ۱۱:۱۸

رسا نیوز ایجنسی کی رپورٹ کے مطابق فلسطینی صدر محمود عباس نے رام اللہ میں امریکی وزير خارجہ مائیک پمپئو کے ساتھ ملاقات کرنے سے انکار کردیا ہے۔

امارات کے ایک اعلی اہلکار نے صہیونی اخـبار اسرائيل الیوم کے ساتھ گفتگو کرتے ہوئے کہا ہے کہ فلسطینی صدر محمود عباس نے رام اللہ میں امریکی وزير خارجہ کے ساتھ ملاقات کرنے سے انکار کردیا ہے۔ فلسطینی صدر کا کہنا ہے کہ امریکی وزير خارجہ ناپسندیدہ شخصیت ہے۔

امارات کے اعلی اہلکار کے مطابق فلسطینی حکام کو علاقائي امن اجلاس میں شرکت کے لئے دعوت بھیج دی گئی ہے۔

اس اجلاس میں بعض عرب ممالک کے نمائندے بھی شرکت کریں گے۔

اس نے کہا کہ اسی سلسلے میں امریکی وزیر خارجہ مائیک پمپئو کی فلسطینی صدر سے ملاقات کا پروگرام بھی تھا جسے فلسطینی صدر محمود عباس نے رد کردیا ہے۔

فلسطینی صدر نے امن اجلاس میں بھی شرکت سے انکار کردیا ہے۔

ادھر مصر، اردن اور سعودی عرب نے بھی اس اجلاس میں شرکت کے سلسلے میں دعوت کا جواب نہیں دیا ہے یہ اجلاس امریکہ، اسرائیل اور امارات کے تعاون سے منعقد کیا جارہا تھا۔۔